hu en hu hu hu hu hu en hu hu hu hu hu hbs_lat hu en hu hu hu zh hu es hu hu hu hu hu zh hu hu hu en hu id hu hu hu hu hu hu hu hu hu hu hu hu hu hu hu en en en en en en en en en en en en fr en fr en oc oc de ca en gl ca de ro da de fr de oc fr da hu hu hu hu hu hu hbs_lat en hu hu hu hu hu hu hu hu hu hu en cs de hu en hu en hu en da nl hbs_lat hbs_lat hu en pl hbs_lat hbs_lat pl hbs_lat eu en hbs_lat sl hbs_lat en en tl fr en hu en hu en hbs_lat en en hbs_lat en hbs_lat en hbs_lat en hbs_lat hbs_lat hbs_lat en tr pt hbs_lat hbs_lat hbs_lat sv en hbs_lat sl et fr en en da pl cs en en hbs_lat sl sl sl sl it hbs_lat pl nl hbs_lat pl pl it en it hbs_lat en en hbs_lat hbs_lat en nb it sl en hbs_lat hbs_lat lt sv hbs_lat en en hbs_lat en pl hbs_lat hbs_lat en hbs_lat hbs_lat it hbs_lat sk hbs_lat hbs_lat hbs_lat hbs_lat sk hbs_lat en it hbs_lat id en sl hbs_lat hbs_lat pl de hbs_lat cs hbs_lat hbs_lat sl ro sk hbs_lat hbs_lat en hu en pl en en hbs_lat hbs_lat hbs_lat sk hbs_lat hbs_lat ca hbs_lat ms en hbs_lat hbs_lat pl hbs_lat it vi en pl en it fr pt ro hbs_lat sl en en eu de it en en en hbs_lat en en en en de is hbs_lat sl hbs_lat hbs_lat hbs_lat sl hbs_lat sl hbs_lat en hbs_lat es hbs_lat hbs_lat nl de sl sl hbs_lat hbs_lat hbs_lat it sl hbs_lat en en en hbs_lat hbs_lat it en hbs_lat fi hbs_lat tl id eu hbs_lat sl en fr ceb en en it en en it it sl en en zh hbs_lat ceb hbs_lat hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat es hbs_lat pl hbs_lat sl hbs_lat fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. szeptember 25.
Ugrás a navigációhoz Ugrás a kereséshez
A Wikimédia Commons tartalmaz Žitnić témájú médiaállományokat.
Žitnić falu Horvátországban Šibenik-Knin megyében. Közigazgatásilag Drnišhez tartozik.
Šibeniktől légvonalban 23, közúton 29 km-re északkeletre, községközpontjától légvonalban 3, közúton 5 km-re délre, Dalmácia közepén, a Šibeniket Kninnel összekötő 33-as számú főút mentén fekszik. Rajta halad át a Šibenik – Split vasútvonal, melynek itt vasútállomása van. A település két részből, Donji- és Gornji Žitnićből áll.
A települést 1298-ban említik először, amikor már önálló plébánia székhelye volt. A környező településekkel együtt 1522-ben szállta meg a török és csak a 17. század végén szabadították fel a velencei seregek. 1797-ben a Velencei Köztársaság megszűnésével a Habsburg Birodalom része lett. 1806-ban Napóleon csapatai foglalták el és 1813-ig francia uralom alatt állt. Napóleon bukása után ismét Habsburg uralom következett, mely az I. világháború végéig tartott. A falunak 1857-ben 521, 1910-ben 857 lakosa volt. Az I. világháború után előbb a Szerb Királyság, majd rövid ideig az Olasz Királyság, ezután a Szerb-Horvát-Szlovén Királyság, majd Jugoszlávia része lett. 1991-ben lakosságának 50 százaléka szerb, 47 százaléka horvát nemzetiségű volt. A délszláv háború során még ez évben megszállták a szerb csapatok és a Krajinai Szerb Köztársasághoz csatolták, melynek ez lett a legdélibb települése. 1995 augusztusában a Vihar hadművelet során foglalták vissza a horvát erők. 2001-ben már csak öt szerb élt a faluban. A településnek 2011-ben 150 lakosa volt.
A település déli részén Gornji Žitnićen áll Szent György tiszteletére szentelt római katolikus temploma. Egyhajós épület négyszögletes apszissal, csúcsíves boltozattal. Az apszisban található a falazott oltár. Homlokzatán a kapu felett kereszt alakú rózsaablak, feljebb az oromzaton betonból öntött nyitott harangtorony található benne egy haranggal. Az épület középkori eredetű, 1298-ban már említik. 1986-ban egy földrengésben megrongálódott. Az oltárkép Vjekoslav Andrić alkotása a délszláv háború során eltűnt, maga az épület is súlyos károkat szenvedett, de később helyreállították. A templom körül található a falu katolikus temetője, melyet kőkerítés határol.[4]
Keresztelő Szent János tiszteletére szentelt szerb pravoszláv temploma 1982-ben épült. A templom Donji Žitnićen, a régi pravoszláv temető Gornji Žitnićen található.
Védett műemlék a Migalov most, Čikola-folyón átívelő háromnyílású kőhíd.[5] A tört kövekből épített híd mára nagyon rossz állapotba került, egyik íve leszakadt. Csupán a hídpillér háromszög alakú hullámtörője látható. A falu másik védett kőhídja ugyancsak a Čikolán a Mrđen-malomnál található.[6] A híd négy félköríves nyílással és három pillérrel rendelkezik. Különböző méretű és formájú, durván megmunkált zúzott kőből építették, míg a háromszög alakú pillérek és a hullámtörők rétegezett kőből épültek.
↑ Horvát Statisztikai Hivatal. (Hozzáférés: 2015. október 18.)
↑ - Republika Hrvatska - Državni zavod za statistiku: Naselja i stanovništvo Republike Hrvatske 1857.-2001.
↑ Gospa od ruzarija.hr:crkva sv. Jure Archiválva 2015. október 5-i dátummal a Wayback Machine-ben (horvátul)
↑ Örökségvédelmi jegyzékszáma: Z-5545.
↑ Örökségvédelmi jegyzékszáma: Z-5665.
Drniš község hivatalos oldala (horvátul)
A drniši plébánia honlapja (horvátul)
Knin turisztikai irodájának honlapja (horvátul)
A spliti ferences rendtartomány honlapja (horvátul)
A dalmáciai pravoszláv püspökség honlapja (szerbül)
A lap eredeti címe: „https://hu.wikipedia.org/w/index.php?title=Žitnić&oldid=24247681”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. szeptember 25., 19:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.